Priekšlikums Padomes lēmums par netieši novērtēto finanšu starpniecības pakalpojumu (FISIM) iedalīšanu nacionālā kopienākuma (NKI) noteikšanai Eiropas Kopienu budžeta un pašu resursu nolūkos /* COM/2009/0238 galīgā redakcija - CNS 2009/0068 */





[pic] | EIROPAS KOPIENU KOMISIJA | Briselē, 26.5.2009 COM(2009) 238 galīgā redakcija 2009/0068 (CNS) Priekšlikums PADOMES LĒMUMS par netieši novērtēto finanšu starpniecības pakalpojumu (FISIM) iedalīšanu nacionālā kopienākuma (NKI) noteikšanai Eiropas Kopienu budžeta un pašu resursu nolūkos PASKAIDROJUMA RAKSTS IEVADS „Netieši novērtētie finanšu starpniecības pakalpojumi” ( FISIM ) ir daļa no finanšu iestāžu (parasti banku) produktiem, kas netiek sniegti kā tieša pakalpojumu pārdošana par noteiktu cenu, bet gan iekasējot par aizdevumiem procentu likmi, kas ir augstāka par noguldījumiem izmantoto likmi (procentu likmes starpība). FISIM iedalīšana Eiropas nacionālo un reģionālo kontu sistēmā (EKS 95) tika noteikta Padomes 1998. gada 16. februāra Regulā (EK) Nr. 448/98, ar ko papildināja un grozīja Padomes 1996. gada 25. jūnija Regulu (EK) Nr. 2223/96, un tika īstenota no 2005. gada 1. janvāra ar Komisijas 2002. gada 23. oktobra Regulu (EK) Nr. 1889/2002. Tomēr Kopienas budžeta un pašu resursu nolūkos FISIM iedalīšanu nepiemēro automātiski. Pirmkārt, pamatojoties uz īpašu atkāpi, ir jāpieņem vienprātīgs Padomes lēmums pēc Komisijas priekšlikuma saskaņā ar Padomes Regulas (EK) Nr. 448/98 8. panta 1. punktu. Otrkārt, ja tiek noteikts, ka FISIM iedalīšana rada būtiskas izmaiņas attiecībā uz NKI saskaņā ar attiecīgi Padomes 2000. gada 29. septembra Lēmuma 2000/597/EK, Euratom un Padomes 2007. gada 7. jūnija Lēmuma 2007/436/EK, Euratom 2. panta 7. punkta otro daļu, Padome, pēc Komisijas priekšlikuma un apspriedusies ar Eiropas Parlamentu, vienprātīgi pieņem lēmumu par to, vai šādus grozījumus piemēro abu minēto lēmumu nolūkā. FISIM iedalīšana, lai noteiktu NKI, ko izmanto Kopienas budžeta un pašu resursu nolūkos, būtiski ietekmētu dalībvalstu aplēstās pašu resursu iemaksas, kā arī mainītu maksājumu un saistību maksimālos apjomus, kas noteikti saskaņā ar abu lēmumu attiecīgo 3. pantu. Šo iemeslu dēļ Komisija uzskata, ka FISIM iedalīšana rada būtiskas izmaiņas attiecībā uz NKI. Tāpēc šajā Komisijas paziņojumā ietverts priekšlikums Padomes lēmumam, kurā: - pamatojoties uz Padomes Regulas (EK) Nr. 448/98 8. panta 1. punktu, 1. pantā noteikts, ka FISIM tagad tiks iedalīts nacionālā kopienākuma (NKI) noteikšanai Eiropas Kopienu budžeta un pašu resursu nolūkos; - pamatojoties uz Padomes Lēmuma 2000/597/EK, Euratom 2. panta 7. punkta otro daļu un 3. pantu, 2. pantā noteikts, ka FISIM šā lēmuma nolūkā piemēro no 2005. gada 1. janvāra līdz 2006. gada 31. decembrim; - pamatojoties uz Padomes Lēmuma 2007/436/EK, Euratom 2. panta 7. punkta otro daļu un 3. pantu, 3. pantā noteikts, ka FISIM šā lēmuma nolūkā piemēro no 2007. gada 1. janvāra. FISIM IEDALīšANA KOPIENAS PAšU RESURSU NOLūKOS EKS 95 datu ar iedalīto FISIM pieejamība Padomes Regulā (EK) Nr. 448/98 noteikta FISIM iedalīšana EKS 95 ietvaros un dalībvalstīm pieprasīta aprēķinu rezultātu iesniegšana pārbaudes laikā (4. pants), kam seko rezultātu novērtēšana (5. pants). Šī novērtēšana bija apmierinoša, un Padomes Regula (EK) Nr. 448/98 tad beidzot tika īstenota ar Komisijas Regulu (EK) Nr. 1889/2002, ko piemēroja no 2005. gada 1. janvāra (2. pants) un kas noteica dalībvalstu pienākumu FISIM iedalīt EKS 95 datu pārsūtīšanā. EKS 95 datu pārsūtīšanā 2008. gada septembrī/oktobrī visas dalībvalstis izpildīja šo prasību pirmo reizi, tādējādi ļaujot Komisijai iesniegt šo priekšlikumu. FISIM iedalīšana NKI noteikšanai pašu resursu nolūkos Padomes Regulas (EK) Nr. 448/98 8. panta 1. punktā noteikts: „ Atkāpjoties no šīs regulas, lēmumu iedalīt FISIM nacionālā kopprodukta (NKP) [nacionālais kopprodukts vēlāk no 2002. gada aizstāts ar NKI jēdzienu saskaņā ar Lēmuma (EK) Nr. 2000/597 2. panta 7. punkta pirmo daļu] noteikšanai Kopienas budžeta un pašu resursu mērķiem Padome pieņem ar vienprātīgu lēmumu pēc Komisijas priekšlikuma. ” Tas nozīmē, ka, pamatojoties uz atkāpi, Padomes Regulu (EK) Nr. 448/98, ar kuru grozīja EKS 95 attiecībā uz FISIM iedalīšanu, nepiemēro NKI noteikšanai pašu resursu nolūkos. Šā priekšlikuma mērķis (1. pants) ir pieņemt Padomes lēmumu, ka FISIM būtu jāiedala NKI noteikšanai pašu resursu nolūkos. Patiešām, ir lietderīgi izmantot jaunākos statistikas jēdzienus pašu resursu nolūkos un tādējādi noteikt NKI, kā paredzējusi Komisija, piemērojot EKS 95 saskaņā ar Padomes Regulu (EK) Nr. 2223/96, ar turpmākiem grozījumiem. FISIM iedalīšanas piemērošana Lēmuma (EK) Nr. 2000/597 nolūkā Lēmuma (EK) Nr. 2000/597 2. panta 7. punkta otrajā daļā noteikts: „ Ja EKS 95 grozījumi radītu būtiskas izmaiņas attiecībā uz Komisijas noteikto NKI, tad Padome, pēc Komisijas priekšlikuma un apspriedusies ar Eiropas Parlamentu, vienprātīgi pieņem lēmumu par to, vai šādi grozījumi attiecas uz šā lēmuma piemērošanu. ” FISIM iedalīšana palielina NKI vidēji par vairāk nekā 1 %, kas, piemērojot Lēmuma (EK) Nr. 2000/597 3. pantā aprakstīto metodi, īpaši nozīmē minētajā pantā noteikto maksimālo apjomu izmaiņas. Tas nozīmē, ka FISIM iedalīšana ir būtiskas izmaiņas iepriekšminētā 2. panta 7. punkta otrās daļas nozīmē. Šā priekšlikuma mērķis (2. pants) ir piemērot FISIM iedalīšanu Lēmuma (EK) Nr. 2000/597 nolūkā tikai 2005. un 2006. gadam. FISIM iedalīšanas piemērošana Lēmuma (EK) Nr. 2007/436 nolūkā Lēmuma (EK) Nr. 2007/436 2. panta 7. punkta otrajā daļā noteikts: „ Ja EKS 95 grozījumi radītu būtiskas izmaiņas attiecībā uz Komisijas noteikto NKI, tad Padome, pēc Komisijas priekšlikuma un apspriedusies ar Eiropas Parlamentu, vienprātīgi pieņem lēmumu par to, vai šādi grozījumi attiecas uz šā lēmuma piemērošanu. ” FISIM iedalīšana palielina NKI vidēji par vairāk nekā 1 %, kas, piemērojot Lēmuma (EK) Nr. 2007/436 3. panta 3. punktā aprakstīto metodi, īpaši nozīmē minētajā pantā noteikto maksimālo apjomu izmaiņas. Tas nozīmē, ka FISIM iedalīšana ir būtiskas izmaiņas iepriekšminētā 2. panta 7. punkta otrās daļas nozīmē. Šā priekšlikuma mērķis (3. pants) ir piemērot FISIM iedalīšanu Lēmuma (EK) Nr. 2007/436 nolūkā no 2007. gada. Stāšanās spēkā un piemērošana Stāšanās spēkā ir noteikta no 2005. gada 1. janvāra līdz ar Komisijas Regulas (EK) Nr. 1889/2002 stāšanos spēkā. 2009/0068 (CNS) Priekšlikums PADOMES LĒMUMS par netieši novērtēto finanšu starpniecības pakalpojumu ( FISIM ) iedalīšanu nacionālā kopienākuma (NKI) noteikšanai Eiropas Kopienu budžeta un pašu resursu nolūkos (//EK, Euratom) EIROPAS SAVIENĪBAS PADOME, ņemot vērā attiecīgi Padomes 2000. gada 29. septembra Lēmuma 2000/597/EK, Euratom un Padomes 2007. gada 7. jūnija Lēmuma 2007/436/EK 2. panta 7. punkta otro daļu, ņemot vērā Komisijas priekšlikumu, ņemot vērā Eiropas Parlamenta atzinumu[1], ņemot vērā Revīzijas palātas atzinumu[2], tā kā: 1. Padomes 1998. gada 16. februāra Regulas (EK) Nr. 448/98, ar ko papildina un groza Regulu (EK) Nr. 2223/96 attiecībā uz netieši novērtēto finanšu starpniecības pakalpojumu ( FISIM ) iedalīšanu Eiropas nacionālo un reģionālo kontu sistēmā (EKS)[3], 8. panta 1. punktā noteikts, ka lēmumu iedalīt netieši novērtētos finanšu starpniecības pakalpojumus ( FISIM ) nacionālā kopprodukta noteikšanai Kopienas budžeta un pašu resursu nolūkos pieņem Padome. Nacionālā kopprodukta jēdziens no 2002. gada tika aizstāts ar nacionālā kopienākuma (NKI) jēdzienu saskaņā ar 2. panta 7. punkta pirmo daļu Padomes 2000. gada 29. septembra Lēmumā 2000/597/EK, Euratom par Eiropas Kopienu pašu resursu sistēmu[4]. 2. Ir lietderīgi izmantot jaunākos statistikas jēdzienus Kopienas budžeta un pašu resursu nolūkos, jo īpaši attiecībā uz NKI noteikšanu, kā paredzējusi Komisija, piemērojot Eiropas nacionālo un reģionālo kontu sistēmu (EKS 95). Tāpēc FISIM būtu jāiedala NKI noteikšanai Kopienas budžeta un pašu resursu nolūkos. 3. Atbilstīgi Padomes Lēmuma 2000/597/EK, Euratom 2. panta 7. punkta otrajai daļai, ja Eiropas nacionālo un reģionālo kontu sistēmas grozījumi rada būtiskas izmaiņas attiecībā uz nacionālo kopienākumu, kā paredzējusi Komisija, Padomei jāpieņem lēmums par to, vai šādus grozījumus piemēro minētā lēmuma nolūkā. Tāpat Padomes 2007. gada 7. jūnija Lēmuma 2007/436/EK, Euratom par Eiropas Kopienu pašu resursu sistēmu[5] 2. panta 7. punkta otrajā daļā noteikts, ka, ja Eiropas nacionālo un reģionālo kontu sistēmas grozījumi rada būtiskas izmaiņas attiecībā uz nacionālo kopienākumu, kā paredzējusi Komisija, Padomei jāpieņem lēmums par to, vai šādus grozījumus piemēro minētā lēmuma nolūkā. 4. FISIM iedalīšana rada būtiskas izmaiņas Lēmuma 2000/597/EK, Euratom 2. panta 7. punkta otrās daļas nozīmē, jo tā palielina NKI vidēji par vairāk nekā 1 % un nozīmē, piemērojot minētā lēmuma 3. pantā aprakstīto metodi, minētajā pantā noteikto maksimālo apjomu izmaiņas. To pašu iemeslu dēļ FISIM iedalīšana rada būtiskas izmaiņas Lēmuma 2007/436/EK, Euratom 2. panta 7. punkta otrās daļas nozīmē. 5. Tāpēc FISIM iedalīšana būtu jāpiemēro Lēmuma 2000/597/EK, Euratom un Lēmuma 2007/436/EK, Euratom nolūkā. 6. Komisijas 2002. gada 23. oktobra Regulu (EK) Nr. 1889/2002 par to, kā īstenot Padomes Regulu (EK) Nr. 448/98, piemēro no 2005. gada 1. janvāra. 7. Tāpēc saskaņotības iemeslu dēļ šim lēmumam būtu jāstājas spēkā 2005. gada 1. janvārī. Tādējādi FISIM iedalīšana NKI noteikšanai Kopienas budžeta un pašu resursu nolūkos būtu jāpiemēro Lēmuma 2000/597/EK, Euratom nolūkā no 2005. gada 1. janvāra līdz 2006. gada 31. decembrim, jo minētais lēmums tika atcelts ar Lēmumu 2007/436/EK, Euratom no 2007. gada 1. janvāra. Minētā iedalīšana būtu jāpiemēro Lēmuma 2007/436/EK, Euratom nolūkā no 2007. gada 1. janvāra, kad minētais lēmums stājās spēkā, IR NOLĒMUSI ŠĀDI. 1. pants Netieši novērtētos finanšu starpniecības pakalpojumus iedala nacionālā kopienākuma noteikšanai Kopienas budžeta un pašu resursu nolūkos. 2. pants Netieši novērtēto finanšu starpniecības pakalpojumu iedalīšanu saskaņā ar 1. pantu piemēro Lēmuma 2000/597/EK, Euratom nolūkā no 2005. gada 1. janvāra līdz 2006. gada 31. decembrim. 3. pants Netieši novērtēto finanšu starpniecības pakalpojumu iedalīšanu saskaņā ar 1. pantu piemēro Lēmuma 2007/436/EK, Euratom nolūkā no 2007. gada 1. janvāra. 4. pants Šis lēmums stājas spēkā dienā, kad to publicē Eiropas Savienības Oficiālajā Vēstnesī . Lēmumu piemēro no 2005. gada 1. janvāra. Briselē, Padomes vārdā — priekšsēdētājs [1] OV C [...] , [...], [...]. lpp. [2] OV C [...] , [...], [...]. lpp. [3] OV L 58, 27.2.1998., 1. lpp. [4] OV L 253, 7.10.2000., 42. lpp. [5] OV L 163, 23.6.2007., 17. lpp.